ਕੋਲਡਪਲੇ
ਕੋਲਡਪਲੇ ਇੱਕ ਬ੍ਰਿਟਿਸ਼ ਰਾਕ ਬੈਂਡ ਹੈ ਜੋ 1996 ਵਿੱਚ ਲੰਡਨ ਵਿੱਚ ਬਣਾਇਆ ਗਿਆ ਸੀ। ਇਸਦੇ ਚਾਰ ਮੈਂਬਰ ਹਨ ਜਿਸ ਵਿੱਚ ਲੀਡ ਵੋਕਲਿਸਟ/ ਪਿਆਨੋਵਾਦਕ ਕ੍ਰਿਸ ਮਾਰਟਿਨ, ਲੀਡ ਗਿਟਾਰਿਸਟ ਜੋਨੀ ਬਕਲੈਂਡ, ਬਾਸਿਸਟ ਗਾਈ ਬੈਰੀਮੈਨ ਅਤੇ ਡਰੱਮਰ ਵਿਲ ਚੈਂਪੀਅਨ ਹਨ। ਇਹ ਯੂਨੀਵਰਸਿਟੀ ਕਾਲਜ ਲੰਡਨ ਵਿੱਚ ਸਨ ਅਤੇ 1996 ਤੋਂ 1998 ਤੱਕ ਇਕੱਠੇ ਹੋਏ ਸਨ। ਇਨ੍ਹਾਂ ਦੋ ਸਾਲਾਂ ਦੌਰਾਨ, ਬੈਂਡ ਨੇ ਆਪਣਾ ਨਾਮ ਪੈਕਟੋਰਾਲਜ ਤੋਂ ਸਟਾਰਫਿਸ਼ ਅਤੇ ਅੰਤ ਵਿੱਚ ਕੋਲਡ ਪਲੇਅ ਨਾਮ ਰੱਖਿਆ। ਕਰੀਏਟਿਵ ਡਾਇਰੈਕਟਰ ਅਤੇ ਸਾਬਕਾ ਮੈਨੇਜਰ ਫਿਲ ਹਾਰਵੀ ਨੂੰ ਅਕਸਰ ਬੈਂਡ ਦਾ ਪੰਜਵਾਂ ਮੈਂਬਰ ਕਿਹਾ ਜਾਂਦਾ ਹੈ। ਉਹਨਾਂ ਨੇ ਦੋ ਈਪੀਜ਼ 1998 ਵਿੱਚ ਸੇਫਟੀ ਅਤੇ 1999 ਵਿੱਚ ਦਿ ਬਲੂ ਰੂਮ ਰਿਕਾਰਡ ਅਤੇ ਰਿਲੀਜ਼ ਕੀਤੇ। ਕੋਲਡਪਲੇ ਨੇ ਸਾਲ 2000 ਵਿੱਚ " ਯੈਲੋ " ਗਾਣੇ ਦੇ ਰਿਲੀਜ਼ ਨਾਲ ਵਿਸ਼ਵਵਿਆਪੀ ਪ੍ਰਸਿੱਧੀ ਪ੍ਰਾਪਤ ਕੀਤੀ, ਉਸੇ ਸਾਲ ਉਨ੍ਹਾਂ ਦੀ ਪਹਿਲੀ ਐਲਬਮ ਪੈਰਾਸ਼ੂਟਸ ਰਿਲੀਜ਼ ਹੋਈ, ਜਿਸ ਨੂੰ ਮਰਕਰੀ ਪੁਰਸਕਾਰ ਲਈ ਨਾਮਜ਼ਦ ਕੀਤਾ ਗਿਆ ਸੀ। ਬੈਂਡ ਦੀ ਦੂਜੀ ਐਲਬਮ, ਏ ਰਸ਼ ਆਫ ਬਲੱਡ ਟੂ ਹੈਡ (2002), ਨੂੰ ਅਲੋਚਨਾਤਮਕ ਪ੍ਰਸੰਸਾ ਮਿਲੀ ਅਤੇ ਐਨਐਮਈ ਦੀ ਐਲਬਮ ਆਫ਼ ਦਿ ਈਅਰ ਸਮੇਤ ਕਈ ਪੁਰਸਕਾਰ ਜਿੱਤੇ। ਉਨ੍ਹਾਂ ਦੀ ਅਗਲੀ ਰਿਲੀਜ਼, ਐਕਸ ਐਂਡ ਵਾਈ, 2005 ਦੀ ਦੁਨੀਆ ਭਰ ਵਿੱਚ ਸਭ ਤੋਂ ਵੱਧ ਵਿਕਣ ਵਾਲੀ ਐਲਬਮ ਸੀ ਜਿਸਨੂੰ ਜ਼ਿਆਦਾਤਰ ਸਕਾਰਾਤਮਕ ਸਮੀਖਿਆਵਾਂ ਪ੍ਰਾਪਤ ਹੋਈਆਂ, ਹਾਲਾਂਕਿ ਕੁਝ ਆਲੋਚਕਾਂ ਨੇ ਮਹਿਸੂਸ ਕੀਤਾ ਕਿ ਇਹ ਪਹਿਲਾਂ ਵਾਲੀ ਤੋਂ ਘਟੀਆ ਹੈ। ਉਨ੍ਹਾਂ ਦੀ ਚੌਥਾ ਸਟੂਡੀਓ ਐਲਬਮ, ਵਿਵਾ ਲਾ ਵਿਡਾ ਓਰ ਡੈਥ ਐਂਡ ਆਲ ਹਿਜ਼ ਫ੍ਰੈਂਡਜ਼ (2008), 2008 ਵਿੱਚ ਸਭ ਤੋਂ ਵੱਧ ਵਿਕਣ ਵਾਲੀ ਐਲਬਮ ਸੀ ਜੋ ਬ੍ਰਾਇਨ ਐਨੋ ਦੁਆਰਾ ਨਿਰਮਿਤ ਕੀਤੀ ਗਈ ਸੀ। ਇਸ ਐਲਬਮ ਨੇ ਵੱਡੇ ਪੱਧਰ ਤੇ ਸਕਾਰਾਤਮਕ ਸਮੀਖਿਆਵਾਂ ਦੇ ਨਾਲ ਤਿੰਨ ਗ੍ਰੈਮੀ ਪੁਰਸਕਾਰ ਪ੍ਰਾਪਤ ਕੀਤੇ ਸਨ। ਅਕਤੂਬਰ 2011 ਵਿਚ, ਕੋਲਡਪਲੇ ਨੇ ਆਪਣੀ ਪੰਜਵੀਂ ਸਟੂਡੀਓ ਐਲਬਮ ਮਾਈਲੋ ਜ਼ਾਈਲੋਟੋ ਰਿਲੀਜ਼ ਕੀਤੀ, ਜੋ ਕਿ 34 ਤੋਂ ਵੱਧ ਦੇਸ਼ਾਂ ਦੇ ਚਾਰਟ 'ਤੇ ਸਭ ਤੋਂ ਉੱਪਰ ਸੀ। ਇਹ ਸਾਲ 2011 ਦੀ ਯੂਕੇ ਦੀ ਸਭ ਤੋਂ ਵੱਧ ਵਿਕਣ ਵਾਲੀ ਰਾਕ ਐਲਬਮ ਸੀ ਅਤੇ ਇਸ ਨੂੰ ਵੀ ਸਕਾਰਾਤਮਕ ਸਮੀਖਿਆਵਾਂ ਪ੍ਰਾਪਤ ਹੋਈ।ਆਂ। ਉਨ੍ਹਾਂ ਦੀ ਛੇਵੀਂ ਐਲਬਮ, ਗੋਸਟ ਸਟੋਰੀਜ਼, 2014 ਵਿੱਚ ਜਾਰੀ ਕੀਤੀ ਗਈ ਜਿਸ ਨੂੰ ਮਿਸ਼ਰਤ ਸਮੀਖਿਆ ਮਿਲੀ ਅਤੇ ਕਈ ਰਾਸ਼ਟਰੀ ਐਲਬਮ ਚਾਰਟਸ ਵਿੱਚ ਟਾਪ 'ਤੇ ਰਹੀ। ਅਗਲੇ ਸਾਲ ਬੈਂਡ ਨੇ ਆਪਣੀ ਸੱਤਵੀਂ ਐਲਬਮ, ਏ ਹੈਡ ਫੁੱਲ ਆਫ ਡ੍ਰੀਮਜ਼ ਰਿਲੀਜ਼ ਕੀਤੀ, ਜੋ ਕਿ ਪ੍ਰਮੁੱਖ ਬਾਜ਼ਾਰਾਂ ਵਿੱਚ ਚੋਟੀ ਦੇ ਦੋ ਵਿੱਚ ਪਹੁੰਚ ਗਈ, ਪਰ ਆਮ ਤੌਰ ਤੇ ਮਿਸ਼ਰਤ ਸਮੀਖਿਆਵਾਂ ਪ੍ਰਾਪਤ ਹੋਈਆਂ.